Diit 110
Kuoth Nhial kɛnɛ kuäär in cɛ kuany
(Dit Dee-bid)
1
Kä cu Kuoth Nhial kuäärä jiök i̱,
“Nyuuri kui̱c cuëëcdä,
amäni mi wa̱a̱ ji̱ tɛ̈ru jakä
te pinydu.”
2
Nikä Dha-yɔn bi Kuoth Nhial
ruecdu jak kä wä raar.
Bikɛ ruac amäni ji̱ tɛ̈ru.
3
Kä bi nɛɛku rɔ̱ ma̱t ji̱,
kɛ cäŋ in bi tɛɛr ni ko̱r.
Bi ŋuɛ̈tniku ben kä ji̱ wi̱i̱
pa̱a̱m in rɛl gɔɔydɛ rɔ,
ce̱tnikɛ thäc ruɔ̱nwaaŋ.
4
Kuoth Nhial cɛ rɔɔdɛ yac,
kä /cɛ ruacdɛ bi gɛr
mëë wëë i̱,
“Ɛ ji̱n bo̱o̱th palä mi do̱raar
mi ce̱tnikɛ Mal-ki-dhɛ-dɛk.”
5
Kä Kuäär ni Kuoth
te peek cuëëcdu,
jɛn bɛ kua̱r däk kɛ cäŋ gaakdɛ.
6
Kä jɛn bɛ döör luk,
bɛ kɛ näk rɛy ko̱o̱ri,
kä jɛn bɛ kua̱r diaal joc
wi̱i̱ muɔ̱ɔ̱n.
7
Kä bi kuäär maath ni pi̱i̱ni
tin te dup,
ɛn wa̱nɔ bɛ cu buɔ̱m ɛ bɛ wi̱cdɛ
cu kap ni nhial.
